钦定古今图书集成/明伦汇编/氏族典/第265卷 > 王曦
## 钦定古今图书集成/明伦汇编/氏族典/第265卷 > 王曦

按《五代史？闽世家》：“延羲，审知少子也。既立，更名曦，遣
使朝贡于晋，改元永隆。曦自昶世，倔彊难制，昶相王
倓每抑折之，曦亦惮倓，不敢有所发。曦立，倓已死，命
发冢戮其尸。曦弟延政为建州节度使，封富沙王。自
曦立不叶，数举兵相攻，曦由此恶其宗室，多以事诛
之。曦性既淫虐，而妻李氏悍而酗酒，贤妃尚氏有色”
而宠连重遇弑昶，惧为国人所讨，与朱文进连姻以
自固。曦心疑之，常以语诮重遇等，重遇等流涕自辨。
李氏妒尚妃之宠，欲图曦而立其子亚澄，乃使人谓
重遇等曰：“上心不平于二公，奈何？”重遇等惧。六年三
月，曦出游，醉归，重进等遣壮士拉于马上而杀之，谥
曰景宗。